་བྱའི་ང་རྒྱལ་སྨད་པ་དང་།«» གཉེན་པོའི་ང་རྒྱལ་བསྔགས་པའོ།«» །«»དང་པོ་ནི།«» དཔེར་ན་ཤི་བའི་སྦྲུལ་དང་ཕྲད་པར་གྱུར་ན་ཁྭ་ཡང་ནམ་མཁའ་ལྡིང་བཞིན་དུ་དེ་ལ་བརྙས་ཐབས་ཀྱིས་སྤྱོད་པ་བཞིན་དུ་གལ་ཏེ་བདག་ཉིད་ནུས་པའི་ང་རྒྱལ་གྱི་ཉམ་ཆུང་ན་ལྟུང་བ་ཆུང་ངུའང་བདག་ལ་གནོད་པར་བྱེད་པས།«» ཉོན་མོངས་པ་སྤོང་བ་ལ་བསམ་པ་ཞུམ་པ་དང་བཅས་ཤིང་སྦྱོར་བས་རྩོལ་བ་དོར་བ་ལ་ཕོངས་པ་ལས་ནམ་ཡང་ཐར་པ་ཡོད་དམ་ཅི།«» དེ་བས་བསམ་པ་ང་རྒྱལ་དང་སྦྱོར་བ་རྩོལ་བ་བསྐྱེད་ན་སྤང་བྱ་ཆེན་པོ་ཡིས་ཀྱང་ཐུབ་པར་དཀའ་དེ་བས་ན་སེམས་ནི་བརྟན་པ་ཡིས་ལྟུང་བ་རྣམས་ནི་གཞོམ་པར་བྱ་སྟེ།«» བདག་ནི་ལྟུང་བས་ཚུར་ཕམ་པར་བྱས་ན་ཁམས་གསུམ་ལས་རྒྱལ་བར་བྱེད་འདོད་པ་བཞད་གད་ཀྱི་གནས་སུ་འགྱུར་རོ།«» ། «»གཉིས་པ་ནི།«» རྒྱལ་བ་མི་ཡི་སེང་གེའི་སྲས་བྱང་ཆུབ་སེམས་དཔའ་དག་གི་བདག་གིས་སྤང་བྱ་ཀུན་ལས་རྒྱལ་བར་བྱ་སྟེ་བདག་ལས་སྤང་བྱ་སུ་ཡང་རྒྱལ་བར་མི་བྱའོ་སྙམ་པའི་ང་རྒྱལ་འདི་ལ་གནས་པར་བྱའོ།«» །«»གསུམ་པ་ནི།«» འགྲོ་བ་གང་ཡོན་ཏན་ལ་སོགས་པས་སེམས་ཁེངས་པའི་ང་རྒྱལ་གྱིས་བདག་ཉིད་བཅོམ་པ་དེ་ནི་ཉོན་མོངས་པ་ཅན་ཡིན་གྱི།«» ང་རྒྱལ་ཅན་ནི་མ་ཡིན་ཏེ་ང་རྒྱལ་ཅན་དགྲའི་དབང་དུ་མི་འགྲོ་ལ་དེ་དག་ཉོན་མོངས་པ་ང་རྒྱལ་གྱི་དགྲའི་དབང་དུ་གྱུར་པས་སོ།«» །«»སོང་བ་ལ་ཉེས་པ་ཅི་ཡོད་སྙམ་ན།«» ཉོན་མོངས་པའི་ང་རྒྱལ་གྱིས་ཁེངས་ནས་ང་རྒྱལ་གྱིས་ངན་འགྲོར་འཁྲིད་ཅིང་།«» མིར་སྐྱེས་ནའང་དགའ་སྟོན་བཅོམ་པ་སྟེ་ཡིད་མི་དགའ་བ་དང་།«» གཞན་གྱི་ཟན་ཟ་བའི་བྲན་དང་།«» གླེན་བུ་དང་།«» གཟུགས་མི་སྡུག་པ་དང་།«» ལུས་ཉམ་ཆུང་བ་དང་།«» གནས་སྐབས་ཐམས་ཅད་དང་གཞན་གྱིས་བརྙས་པར་འགྱུར་རོ།«» །«»ཡང་ང་རྒྱལ་གྱིས་ཁེངས་དཀའ་ཐུང་སྟེ་ཉོན་མོངས་པ་ཅན་དེ་ཡང་ང་རྒྱལ་ཅན་གྱི་ནང་དུ་གཏོགས་ན་དམན་པ་སྙིང་རྗེའི་གནས་སུ་གྱུར་པ་ཅི་འདྲ་བ་ཞིག་ཡིན་པ་སྨྲོས།«» བཞི་པ་ནི།«» གང་ཞིག་ཉོན་མོངས་པ་ང་རྒྱལ་གྱི་དགྲ་ལས་རྒྱལ་བར་བྱ་བའི་ཕྱིར་དུ་གཉེན་པོའི་ང་རྒྱལ་འཆང་བ་དེ་ནི་ང་རྒྱལ་ཅན་དང་།«» རྣམ་པར་རྒྱལ་བ་དང་།«» དཔའ་བོ་ཡང་དེ་ཉིད་ཡིན་ནོ།«» །«»དེ་འདྲའི་གང་ཟག་གང་ཞིག་གིས་ནི་ང་རྒྱལ་གྱིས་དགྲ་བདོ་བ་དེ་ཡང་ངེས་པར་བཅོམ་སྟེ།«» འགྲོ་བ་རྣམས་ལ་ཇི་ལྟར་འདོད་པ་བཞིན་དུ་གནས་སྐབས་དང་མཐར་ཐུག་རྒྱལ་བའི་གོ་འཕང་ཉིད་ཀྱི་འབྲས་བུའང་རྫོགས་པར་སྒྲུབ་པར་བྱེད་པའི་ཕྱིར་རོ།«» ། «»གསུམ་པ་ཉོན་མོངས་པ་གཞོམ་པའི་ང་རྒྱལ་ནི།«» ཉོན་མོངས་པའི་ཕྱོགས་ཏེ་མང་པོ་ཚོགས་པའི་ཁྲོད་ན་གནས་ན་རྣམ་པ་སྟོང་སྟེ་མང་པོ་གཉེན་པོའི་སྲན་གཟུག་པར་བྱ་སྟེ།«» དཔེར་ན་ཝ་ལ་སོགས་པ་མང་པོས་སེང་གེ་ལ་མི་ཚུགས་པ་བཞིན་དུ་ཉོན་མོངས་ཚོགས་ཀྱིས་མི་ཚུགས་པར་བྱའོ།«» །«»ཉམ་ང་ཆེ་ཐར་ཏེ་འཇིགས་པ་ཆེན་པོ་བྱུང་བར་གྱུར་ཀྱང་མི་ཡིས་མིག་ནི་གཅེས་པར་བསྒྲིམས་ཏེ་བསྲུང་བ་ལྟར།«» དེ་བཞིན་དུ་ཉམ་ང་བ་སྟེ་ཉོན་མོངས་པའི་རྐྱེན་ནག་པོ་བྱུང་བར་གྱུར་ཀྱང་བསྒྲིམས་ཏེ་ཉོན་མོངས་པའི་དབང་དུ་མི་འགྱུར་བར་བྱ་ཞེས་བྱ་བར་རྩ་བའི་འགྱུར་ལྟར་ནགས་ལ་ཡང་།«» ཤེར་དང་ལྷས་ཉམ་ང་སྟེ།«» སྡུག་བསྔལ་ཆེ་ཐང་བྱུང་གྱུར་ཀྱང་།«» །«»རོ་ནི་མིག་གིས་མི་མཐོང་ལྟར།«» །«»ཞེས་མིག་ངོ་སོགས་ལ་གཏན་ནས་མི་འཇུག་པ་ལྟར།«» དེ་བཞིན་ཉམ་ང་བྱུང་ཀྱང་ཉོན་མོངས་པའི་དབང་དུ་གཏན་ནས་མི་འགྱུར་བར་བྱ་ཞེས་པར་འཆད་དོ།«» །«»བདག་ནི་བསྲེགས་ཏེ་བསད་གྱུར་ཏམ་བདག་གི་མགོ་བོ་བཅད་ཀྱང་བླ་ཡི་རྣམ་པ་ཀུན་ཏུ་ཉོན་མོངས་པའི་དགྲ་ལ་འདུད་པ་སྟེ་དེའི་དབང་དུ་འགྲོ་བར་མི་བྱའོ།«» །«»གཞུང་ཁ་ཅིག་ལས།«» དེ་བཞིན་གནས་སྐབས་ཐམས་ཅད་དུ།«» །«»རིགས་པ་ལས་ནི་གཞན་མི་སྤྱད།«» །«»ཅེས་འབྱུང་བ་ནི་སློབ་དཔོན་གྱི་གསུང་ཡིན་ཟེར་ཏེ།«» དཔྱད་དཀའ་བས་རང་སོར་བཞག་ན་ལེགས་སྙམ་མོ།«» །«» གསུམ་པ་དགའ་བའི་དཔུང་ལ།«» བསྟན་བཤད་གཉིས་ལས།«» དང་པོ་ནི།«» རྩེད་མོ་ལ་དགའ་བ་དག་རྩེད་མོའི་བདེ་འབྲས་འདོད་པ་ལྟར་བྱང་སེམས་འདི་ཡིས་བྱ་བ་གང་ཡིན་པ་དགེ་བའི་ལས་དེ་ལ་ནི་བླང་བྱ་ལ་ཞེན་པར་བྱ་སྟེ།«» ལས་དེས་མི་ངོམས་ཤིང་དགའ་བར་བྱའོ།«» །«» གཉིས་པ་ལ་གསུམ་སྟེ།«» དགེ་བ་བྱེད་པར་རིགས་པ་ངོ་བོ་བདེ་བ་དང་།«» མི་ངོམས་པར་རིགས་པ་རྣམ་སྨིན་བདེ་བ་དང་།«» དེས་ན་དགའ་བས་འཇུག་བྱར་བསྟན་པའོ།«» །«»དང་པོ་ནི།«» འཇིག་རྟེན་པ་རྣམས་ཀྱིས་རབ་བདེ་བའི་དོན་དུ་ལས་བྱས་ཀྱང་དེས་བདེ་བར་འགྱུར་མི་འགྱུར་གཏོལ་མེད་ཀྱི་གང་གི་ལས་ཉིད་ཀྱང་བདེ་ལ་འབྲས་བུ་ཡང་བདེ་བར་འགྱུར་བ་དེ་ལྟ་བུའི་ལས་མི་བྱེད་པ་ཇི་ལྟར་བདེ།«» འགྲེལ་ཆེན་ལས།«» ལས་ཉིད་བདེ་བར་འགྱུར་བ་དེའི་ཕྱིས་ཀྱི་བདེ་བ་གཞན་འདོད་པ་དེ་ལས་མི་བྱེད་ན་ཇི་ལྟར་བདེ་ཞེས་འཆད་དོ།«» །«»གཉིས་པ་ནི།«» སྤུ་གྲིའི་སོར་ཆགས་སྦྲང་རྩི་ལྟར་ཕན་ཆུང་ལ་ཉེས་དམིགས་ཆེ་བའི་འདོད་ཡོན་རྣམས་ཀྱིས་ཀྱང་མི་ངོམས་ན།«» རྣམ་སྨིན་བདེ་བ་གནས་སྐབས་མངོན་མཐོ་དང་ཞི་བ་མཐར་ཐུག་ངེས་ལེགས་སྐྱེད་པར་བྱེད་པའི་བསོད་ནམས་ཀྱིས་ལྟ་ཅི་སྟེ་ངོམས།«» གསུམ་པ་ནི།«» དེ་ལྟས་ལས་བརྩམས་པ་དེ་ཚར་བྱིན་པར་བྱ་བའི་ཕྱིར་སོས་ཀ་ཉི་མ་ཕྱེད་དུས་སུ་ཚ་བས་གདུངས་པའི་གླང་ཆེན་མཚོ་འཕྲད་མཚོར་འཇུག་པ་ལྟར་དགེ་བའི་ལས་དེ་ཉིད་ལ་དགའ་བས་འཇུག་པར་བྱའོ།«» །«» བཞི་པ་དོར་བའི་དཔུང་ལ་གཉིས་ལས།«» མི་ནུས་པ་རེ་ཞིག་དོར་བ་ནི།«» སྟོབས་ཉམས་པ་དང་རྗེས་སུ་འབྲེལ་ཏེ་ད་ལྟ་ལས་དེ་སྒྲུབ་པའི་ནུས་པ་མེད་ན་སླར་ནུས་པར་བྱ་དོན་དུ་རེ་ཞིག་དོར་བར་བྱའོ།«» །«»གཉིས་པ་ཟིན་པ་གཏན་དུ་དོར་བ་ནི།«» སྔ་མ་དེ་ལེགས་པར་ཟིན་ནས་ཕྱི་མ་དང་དེའི་ཡང་ཕྱི་མ་ལ་སོགས་པ་གོང་ནས་གོང་དུ་ཁྱད་པར་དུ་འཕགས་པ་རྣམས་བསྒྲུབ་པར་འདོད་པས་སྔ་མ་དེ་སྤང་བར་བྱའོ།«» །«» གཉིས་པ་དཔུང་གིས་ལྷུར་བླང་བར་བྱ་བ་ལ་གསུམ་སྟེ།«» གཉེན་པོ་ལྷུར་བླང་ཚུལ་དང་།«» ཉེས་བ་སྤང་ཚུལ་དང་།«» རྗེས་སུ་མཐུན་པའི་བྱ་བ་སྒྲུབ་པའོ།«» །«»དང་པོ་ལ་གཉིས་ལས།«» དང་པོ་བག་ཡོད་ལྷུར་བླང་བ་ནི།«» དཔེར་ན་འཐབ་མོ་རྙིང་བ་དེ་ལ་ཤིན་ཏུ་གོམས་པ་དག་དགྲ་དང་ལྷན་ཅིག་ཏུ་གཡུལ་ངོ་རལ་ཁ་ལྷགས་པ་ན་རབ་ལ་མཚོན་གྱིས་མི་འཕགས་པ་དང་ཕར་འཇོམས་པར་བྱེད་པ་ལྟར།«» ཉོན་མོངས་མཚོན་ལས་གཟུར་བར་བྱ་ཞིང་ཉོན་མོངས་རྣམས་ནི་འཇེབས་པར་བཏགས་ཏེ་དེས་སྦར་གནོད་མི་ནུས་པར་བྱའོ།«» །«»གཉིས་པ་དྲན་པ་ལྷུར་བླང་བ་ནི།«» དཔེར་ན་གཡུལ་དུ་རལ་གྲི་ལྷུང་གྱུར་ན་འཇིགས་པས་མྱུར་དུ་ལེན་པ་ལྟར།«» དེ་བཞིན་དུ་དྲན་པའི་མཚོན་ཤོར་ཏེ་གཉེན་པོ་བརྗེད་པར་གྱུར་ན་དམྱལ་བའི་འཇིགས་པ་དྲན་པའི་སྒོ་ནས་དྲན་པའི་མཚོན་མྱུར་དུ་བླང་ངོ་།«» །«»གཉིས་པ་ལ་གཉིས་ལས།«» དང་པོ་ཉེས་པ་མི་འབྱུང་བར་བྱ་བ་ནི།«» ཇི་ལྟར་མདའ་དུག་ཅན་བསྣུན་པ་ན་ཁྲག་ལ་བརྟེན་བྱས་ནས་དུག་ནི་ལུས་ལ་ཁྱབ་པར་འགྱུར་བ་དེ་བཞིན་ཉེས་པ་ཅུང་ཟད་ཅིག་གིས་གླགས་རྙེད་པར་གྱུར་ན་དེ་ལ་བརྟེན་ནས་རིམ་གྱིས་ཉེས་པས་སེམས་ལ་ཁྱབ་པར་འགྱུར་རོ།«» །«»དེ་བས་ན་ཡུངས་མར་གྱིས་བཀང་བའི་སྣོད་བསྐུར་ལ་ལམ་འདྲེད་པ་ལ་འགྲོར་བཅུག་སྟེ།«» རལ་གྲི་ཐོགས་པས་དྲུང་དུ་བསྡད་དེ་ཅུང་ཟད་ཅིག་བོ་ན་གསོད་དོ་ཞེས་བསྡིགས་ན་འཇིགས་ནས་ཤིན་ཏུ་བསྒྲིམས་པ་ལྟར་བརྟུལ་ཞུགས་ཅན་གྱིས་སྡོམ་པ་འཛིན་པས་དེ་བཞིན་དུ་བསྒྲིམ་པར་བྱའོ།«» །«» གཉིས་པ་བྱུང་ན་བཟློག་པ་ནི།«» ཉེས་པ་ཅུང་ཟད་བྱུང་ན་ཡང་གནོད་པ་ཆེན་པོ་འབྱུང་བ་དེ་བས་ན་པང་དུ་དུག་སྦྲུལ་འོངས་ན་ཇི་ལྟར་རིངས་པས་ལྡང་བ་དེ་བཞིན་དུ་གཉིད་དང་སྙོམ་ལས་ལ་སོགས་པ་འོངས་ན་མྱུར་དུ་དེ་དག་བཟློག་པར་བྱའོ།«» །«»དེ་ལྟར་འབད་ཀྱང་གལ་ཏེ་ཉེས་པ་ཅུང་ཟད་བྱུང་ན་ཉེས་པ་བྱུང་བ་རེ་རེ་ཞིང་བདག་ཉིད་ཀྱིས་བདག་ཉིད་ལ་སྨད་ནས་ཅི་ནས་ཀྱང་བདག་ལ་ཕྱིས་འདི་མི་འབྱུང་བར་དེ་ལྟར་འབད་པར་བྱའོ་ཞེས་ཡུན་རིང་དུ་བསམ་མོ།«» །«» གསུམ་པ་ནི།«» ཇི་ལྟར་ཉེས་པ་མི་འབྱུང་བར་བྱ་བ་དང་།«» བྱུང་བ་བཟློག་པའི་གནས་སྐབས་འདི་དག་ལ་གཉེན་པོ་དྲན་པ་གོམས་པ་ཉིད་དུ་འགྱུར་ཞེས་སེམས་པའི་རྒྱུ་འདི་ཡིས་ནི་དེའི་རྒྱུ་དགེ་བའི་བཤེས་གཉེན་དང་ཕྲད་པའམ།«» རིགས་པ་ནི་འགྲེལ་ཆེན་ལས་ཐོབ་པ་ཞེས་པར་འབྱུང་ཞིང་།«» དེའི་དོན་ཡང་དེས་གདམས་པ་དང་རྗེས་སུ་བསྟན་པ་དང་ལྟུང་བ་ལས་ལྡང་ཆེད་དུ་ཆད་པའི་ལས་འབྱིན་པ་སྒྲུབ་པར་འདོད་པར་བྱ།«» །«»ཞེས་འཆད་དོ།«» །«»གསུམ་པ་བདག་ཉིད་དབང་དུ་བྱ་བ་ནི།«» ཅི་ནས་དགེ་བའི་ལས་དེ་བྱེད་པའི་སྔོན་རོལ་ནས་ལས་དེ་ཐམས་ཅད་ལ་བརྩོན་འགྲུས་ཀྱི་མཐུ་ཡོད་པ་དེ་ལྟར་བྱ་བའི་ཆེད་དུ་བག་ཡོད་བསྟེན་ཚུལ་གྱི་གཏམ་རྣམས་དྲན་པར་བྱ་སྟེ།«» བདག་ཉིད་ལྡང་བ་ཡང་བ་སྟེ་ཤིན་ཏུ་སྤྲོ་བས་འཇུག་པར་བྱའོ།«» །«»དེས་དགོས་པ་ནི།«» ཇི་ལྟར་རླུང་ནི་འགྲོ་བ་དང་འོང་བས་ཤིང་བལ་ལ་དབང་བསྒྱུར་བ་དེ་བཞིན་དུ་བསམ་པ་དགེ་བ་ལ་སྤྲོ་བས་ལུས་ངག་ལ་དབང་བསྒྱུར་བ་བྱ་སྟེ།«» དེ་ལྟ་ན་ནི་དགེ་བ་ཐམས་ཅད་འགྲུབ་པར་འགྱུར་རོ།«» །«»ལེའུ་བདུན་པ་བཤད་ཟིན་ཏོ།«»།«» །«»།ལེའུ་བརྒྱད་པ། བསམ་གཏན་བཤད་པ།
བསམ་གཏན་གྱི་ལེའུ་ལ་གསུམ་སྟེ།«» མཚམས་སྦྱར་བའི་སྒོ་ནས་བསམ་གཏན་བསྒོམ་པར་གདམས་པ་དང་།«» མི་མཐུན་ཕྱོགས་སྤང་པ་དང་།«» གཉེན་པོ་སྡོམ་པའོ།«» །«»དང་པོ་ནི།«» དེ་ལྟར་མཉམ་པར་འཇོག་པའི་ཐབས་ལ་སོགས་པ་ཐོས་བསམ་ལ་སོགས་པའི་སྒོ་ནས་བརྩོན་འགྲུས་བསྐྱེད་ནས་ནི་ཡིད་ནི་དམིགས་པ་ལ་རྩེ་གཅིག་པའི་ཏིང་ངེ་འཛིན་ལ་མཉམ་པར་བཞག་པར་བྱའོ།«» །«»བསླབ་བཏུས་ལས།«» བཟོད་བྱ་ཐོས་པ་བཙལ་བར་བྱ།«» །«»དེ་ནས་ནགས་སུ་གནས་པར་བྱ།«» །«»ཞེས་གསུངས་པ་བཞིན་ནོ།«» །«»གཉིས་པ་ལ་གཉིས་ལས།«» མདོར་བསྟན་ནི།«» ཏིང་ངེ་འཛིན་ལ་མ་བཞག་ན་ཅིར་འགྱུར་ཞེ་ན།«» སེམས་ནི་རྣམ་པར་གཡེངས་པའི་མི་ཉོན་མོངས་པའི་མཆེ་བའི་ཕྲག་ན་གནས་ཏེ།«» དེས་མྱུར་དུ་འཇོམས་པར་འགྱུར་བས་སོ།«» །འོ་ན་གཡེང་བ་གང་གིས་སྤོང་ཞེ་ན།«» ལུས་དང་སེམས་ནི་དབེན་པ་ཡིས་རྣམ་པར་གཡེང་བ་མི་འབྱུང་ངོ་དེ་བས་ན་འཇིག་རྟེན་གྱི་འདུ་འཛི་སྤངས་ཏེ་ལུས་དབེན་པ་དང་འདེད་པ་ལ་སོགས་ཀྱི་རྣམ་རྟོག་ཡོངས་སུ་དོར་ནས་སེམས་དབེན་པར་བྱའོ།«» །«»རྒྱས་པར་བཤད་པ་ལ་གཉིས་ཏེ།«» འཇིག་རྟེན་སྤང་པ་དང་།«» རྣམ་རྟོག་དོར་བའོ།«» །«»དང་པོ་ལ་གཉིས་ཏེ།«» ཉེས་དམིགས་ཀྱི་སྒོ་ནས་འདུ་འཛི་སྤང་པ་དང་།«» ཡོན་ཏན་གྱི་སྒོ་ནས་དབེན་པ་བསྟེན་པར་གདམས་པའོ།«» །«»དང་པོ་ལ་གཉིས་ཏེ།«» སྤང་བྱའི་བློ་བསྐྱེད་པ་དང་།«» སྤོང་བའི་ཐབས་བསྟེན་པའོ།«» །«»དང་པོ་ནི།«» སེམས་ཅན་ལ་ཆགས་པའི་ཕྱིར་དང་རྙེད་སོགས་ལ་སྲེད་པས་འཇིག་རྟེན་ནི་སྤངས་ཏེ།«» དེ་བས་ཉོན་མོངས་པ་སྤང་བར་འདོད་པའི་མཁས་པས་ཆགས་སྲེད་འདི་དག་ཡོངས་སུ་སྤངས་ལ་འདི་ལྟར་སྤྱད་པར་བྱ་སྟེ།«» མདོ་སྡེའི་རྒྱན་ལས།«» ཡང་དག་གནས་པ་ལ་བརྟེན་ནས།«» །«»སེམས་ལ་སེམས་ཉིད་འཇོག་ཕྱིར་དང་།«» །«»ཆོས་རབ་རྣམ་པར་འབྱེད་པའི་ཕྱིར།«» །«»ཞི་གནས་དང་ནི་ལྷག་མཐོང་ཡིན།«» །«»ཞེས་གསུངས་པ་ལྟར་སེམས་ཀྱི་ཆོས་ཉིད་ལ་རྩེ་གཅིག་ཏུ་གནས་པའི་ཞི་གནས་དང་རབ་ཏུ་ལྡན་ཏེ།«» དེས་བསྐྱེད་པའམ་དེ་དང་ཟུང་དུ་འབྲེལ་བའི་ཆོས་ཉིད་མངོན་སུམ་དུ་རྟོགས་པའི་ལྷག་མཐོང་གིས་ཉོན་མོངས་པ་རྩ་བ་ནས་རྣམ་པར་འཇོམས་པར་ཤེས་པར་བྱས་ནས།«» ཐོག་མར་ཞི་གནས་བཙལ་བར་བྱ་སྟེ་དེ་ཡང་ནི་འཇིག་རྟེན་ལ་ཆགས་པ་མེད་པ་ལ་མངོན་པར་དགའ་བས་འགྲུབ་ཀྱི་གཞན་གྱིས་མ་ཡིན་ནོ།«» །«»གཉིས་པ་ལ་གསུམ་སྟེ།«» ནང་སེམས་ཅན་དང་།«» ཕྱི་ཡོ་བྱད་དང་།«» མི་ནུས་པའི་གཞན་དོན་ལ་ཆགས་པ་སྤང་བའོ།«» །«»དང་པོ་ལ་གཉིས་ལས།«» དང་པོ་ཆགས་པའི་ཉེས་པ་ནི།«» རང་ཉིད་མི་རྟག་པ་སུ་ཞིག་གཉེན་བཤེས་མི་རྟག་པ་ལ་ཡང་དག་ཆགས་པར་བྱེད་པ་ཡོད་དེ་ཆགས་པ་དེས་ནི་ཚེ་རབས་སྟོང་དུ་ཡང་སྡུག་པ་མཐོང་བར་ཡོང་མི་འགྱུར་བར་བྱེད་དེ།«» ལས་ངན་པས་འབྲས་བུ་མི་འདོད་པ་བསྐྱེད་པས་སོ།«» །«»མ་མཐོང་ན་ནི་དགར་མི་འགྱུར་ཏེ་ཡིད་མི་བདེ་བར་འགྱུར་ཞིང་དེས་ཡིད་ཀྱང་མཉམ་པར་འཇོག་པར་མི་འགྱུར་ལ།«» གལ་ཏེ་མཐོང་ཡང་ངོམས་པར་མི་འགྱུར་བས་སྔར་བཞིན་དུ་དེ་ལ་སྲེད་པས་གདུངས་པར་འགྱུར།«» སེམས་ཅན་རྣམས་ལ་ཆགས་བྱས་ན་ཡང་དག་པ་ཉིད་ཀྱི་དོན་མཐོང་བ་ལ་ཡང་ཀུན་ནས་སྒྲིབ་ཅིང་སྐྱོ་བའི་སེམས་ཀྱང་འཇིག་པར་བྱེད།«» ཐ་མར་དེ་དཔྲལ་བའི་མྱ་ངན་གྱིས་གདུངས་པར་འགྱུར་ཏེ་དེ་ལ་སེམས་པ་འབའ་ཞིག་གིས་དུས་འདས་ཏེ་དགེ་བ་མ་གྲུབ་པས་ཚེ་འདི་དོན་མེད་དུ་འདའ་བར་འགྱུར་རོ།«» །«»གཉིས་པ་ཆགས་བྱ་ཡུལ་གྱི་ཉེས་པ་ལ་གཉིས་ཏེ།«» བྱིས་པ་ཞེན་པས་བསྟེན་བྱ་མ་ཡིན་པ་དང་།«» སྐབས་སུ་བབ་ན་ཇི་ལྟར་འགྲོགས་ཚུལ་ལོ།«» །«»དང་པོ་ལ་བསྟན་བཤད་བསྡུ་གསུམ་ལས།«» དང་པོ་ནི།«» རྟག་པ་མེད་པའི་མཛའ་བཤེས་ཀྱིས་གང་རུང་དྲུང་ནི་ཐར་པ་སྟེ་དེའི་རྒྱུར་གྱུར་པའི་ཆོས་ཀྱང་འཇིག་པར་བྱེད་ཅེས་ལ་དགེ་ལྷས་སོ།«» །«»བྱིས་པ་ནི་རྒན་པོ་དང་འཕགས་པ་དང་མཁས་པའི་ཟླས་དྲངས་པ་གསུམ་ལས་འདི་ཕྱི་མ་གཉིས་ཡིན་ཞིང་།«» དེ་ལས་ཀྱང་གཙོ་ཆེར་ཐ་མ་སྟེ།«» དེ་དག་དང་སྐལ་བ་མཉམ་པ་སྟེ་འདྲ་བར་སྦྱོར་ན་དེས་རང་ངན་འགྲོར་འགྲོ་འགྱུར་ཏེ།«» འཕགས་པ་རྣམས་དང་སྐལ་བ་མི་མཉམ་པར་ཏེ་དེའི་རྗེས་སུ་མི་འབྲང་བར་གཞན་དུ་འཁྲིད་པར་བྱེད་ན་བྱིས་པ་བསྟེན་པས་ཅི་ཞིག་བྱ།«» གཉིས་པ་ལ་གཉིས་ཏེ།«» བདག་གིས་དེ་ལ་མི་ཕན་པ་དང་།«» དེས་བདག་ལ་མི་ཕན་པའོ། །«»དང་པོ་ནི།«» སྐད་ཅིག